ലോക്ക് ഡൗണ് ലംഘനം സര്ക്കാര് ജനങ്ങളില് നിന്നും പിഴയായി ഈടാക്കിയത് 125 കോടിയിലേറെ രൂപ തിരുവനന്തപുരം: സംസ്ഥാനത്ത് കോവിഡ് ലോക്ക്ഡൗണ് ലംഘിച്ചതിന് സര്ക്കാര് ജനങ്ങളില് നിന്നു പിഴയായി ഈടാക്കിയത് കോടികള്. 125 കോടിയിലേറെ രൂപയാണ് ലോക്ക് ഡൗണ് ലംഘനങ്ങള്ക്ക് പിഴ ചുമത്തിയതിന്റെ പേരില് സര്ക്കാര് ഖജനാവിലേക്കെത്തിയത്. മെയ് എട്ടു മുതല് ഓഗസ്റ്റ് നാലിന് ഇളവുകള് പ്രഖ്യാപിച്ചതു വരെയുള്ള കണക്കുകള് പ്രകാരമുള്ള തുകയാണിത്. ഒരു പ്രമുഖ മാദ്ധ്യമമാണ് ഇതുസംബന്ധിച്ച കണക്കുകള് പുറത്തുവിട്ടത്. 17.75 ലക്ഷം കേസുകളില് നിന്നായാണ് ഇത്രയധികം തുക സര്ക്കാരിന് ലഭിച്ചത്. 10.7 ലക്ഷം കേസുകള് മാസ്ക് ധരിക്കാത്തതിന് മാത്രം രജിസ്റ്റര് ചെയ്തിട്ടുണ്ട്. സാമൂഹിക അകലം പാലിക്കാത്തതിനും മറ്റുമായി 4.7 ലക്ഷം കേസുകള് രജിസ്റ്റര് ചെയ്തിട്ടുണ്ട്. 2.3 ലക്ഷം വാഹനങ്ങള് ലോക്ക് ഡൗണ് ലംഘനത്തിന്റെ പേരില് പിടിച്ചെടുത്തു. 500 രൂപ മുതല് അയ്യായിരം രൂപ വരെയാണ് വിവിധ ലംഘനങ്ങള്ക്ക് ഈടാക്കുന്ന പിഴ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ